﻿ Caietele Sextil Puşcariu, II, , Cluj-Napoca, p – ELENA FAUR SEXTIL PUŞCARIU DESPRE METAFORA LINGVISTIC-CONCEPTUALĂ A LIMBII ROMÂNE Una dintre preocupările mele majore din ultimii ani a constituit-o problematica conţinutului semantic al imaginii din metafora lingvistică Astăzi este pe deplin ac- ceptată ideea că, în procesul metaforic, prin care se instituie conţinuturi cognitive noi pentru realităţi inedite ale experienţei, are loc o proiecţie transdomenială a ima- ginii asociate termenului-sursă (vehicolului sau remei) la ţintă (topic sau temă) Te- matizarea acestei teze ca fiind definitorie pentru procesul metaforic şi impunerea ei irevocabilă a fost făcută de către semantica cognitivă de orientare lakoviană (vezi Lakoff–Johnson ) Cu toate acestea, cum am argumentat în teza mea de docto- rat, studiul cel mai extins pe care l-am scris pe această temă, imaginea rămâne, în această orientare, exterioară conţinutului semantic al cuvintelor (Faur a) Pre- misa fundamentală pe care încercam să o demonstrez acolo era aceea că cei doi ter- meni angajaţi în procesul metaforic, aparţinând unor domenii semantice eterogene, nu sunt conţinuturi conceptuale ale gândirii, cum se propunea în cadrul orientării „cognitiviste”, ci semnificate sau conţinuturi lingvistice ale unor limbi istoric con- stituite Din perspectiva dezvoltării disciplinare a semanticii integrale coşeriene asumate în teză, imaginea însăşi, care se transferă de la vehicolul metaforic la to- pic, nu este izolată nici de conceptele lingvistice sau de „idei” şi nici de viziunea lumii emergentă în limbile istorice În lucrarea de faţă voi încerca să demonstrez că cercetarea propusă în teza mea de doctorat reia, în esenţă, acelaşi obiectiv primor- dial trasat încă din prima jumătate a secolului al XX-lea în cadrul „şcolii lingvistice clujene” de către Sextil Puşcariu: acela de a investiga „imaginaţia lingvistică”, în primul rând „imaginea” şi „metafora”, ca dimensiuni fundamentale ale „simbolis- mului esenţial al limbii” şi ale „cugetării lingvistice” (Puşcariu ; vezi, de ase- menea, Borcilă a) Afiliindu-se „spiritului” „vremii” sale şi studiind, în acest sens, limba română în strânsă conexiune cu istoria şi cultura poporului în care aceasta s-a format, Sextil Puşcariu a trasat liniile majore ale unei concepţii ce depăşea, în multe privinţe, cu- rentele lingvistice europene ale momentului istoric respectiv În pofida unei asemenea evaluări, după cunoştinţa mea, despre „originalitatea” „concepţiei lingvistice” a lui S Puşcariu sau, cel puţin, a unor „elemente” sau a unor „puncte de vedere” exprimate de acesta s-a scris foarte puţin (vezi Coja ) Unul dintre aspectele care ne obligă să acordăm un rol central, astăzi, toc- mai acestei „poziţii «dizidente»”, cum o numeşte Mircea Borcilă (ibidem), în exe- Discuţia este reluată şi în Faur ( b) Pentru o evaluare globală a exegezei operei lui S Puşcariu din acest unghi de vedere, a se vedea Borcilă a, Provided by Diacronia ro for IP ( - - : : UTC) BDD-A © Editura Scriptor; Editura Argonaut Sextil Puşcariu despre metafora lingvistic-conceptuală a limbii române geza operei lui S Puşcariu, este modul în care fondatorul şcolii lingvistice clujene abordează fenomenul metaforei în capodopera sa, Limba română, vol I Privire generală ( ) Reproduc mai jos pasajul care constituie elementul-cheie al de- monstraţiei mele, din acest unghi de vedere: „Când nu găsesc în limbă un cuvânt pentru un anumit complex de reprezentări – sau mi se pare că vorba prin care se redă de obicei acest complex nu e destul de evocativă – întrebuinţez o metaforă În loc de a numi ceva, numesc altceva, cu care acel ceva are o notă comună atât de izbitoare, încât ascultătorul meu [ ] e în stare să întregească, din imaginaţia sa, notele rămase neexprimate” (Puşcariu , p ) Cu toate că, în acest volum, lingvistul clujean tratează metafora doar foarte suc- cint, urmând a se „ocupa pe larg de ea în volumul despre Gândirea lingvistică” (ibidem, p ) – volum pe care nu a mai apucat însă, cum se ştie, să îl mai scrie –, o interpretare corectă a pasajului citat, în contextul său teoretic, oferă o perspectivă cu totul originală asupra fenomenului tratat Încă de la începutul acestui pasaj, se poate observa că, în perspectiva gândirii lui Sextil Puşcariu, metafora este dezbră- cată de sensul canonic retoric de simplu „ornament stilistic” sau de „element figu- rativ al vorbirii” Dacă pentru retorica şi stilistica tradiţională, şi chiar şi pentru sti- listica modernă, descendentă din aceasta, metafora este şi rămâne o „figură de stil” care ar putea, foarte bine, să fie evitată sau, în cel mai bun caz, înlocuită, în vorbire, cu un semnificat direct, existent şi fixat deja în norma limbii (vezi Bucă–Evseev , Slave ş a ) , pentru savantul clujean, metafora emerge atunci „când nu găsesc în limbă un cuvânt pentru un anumit complex de reprezentări” Astfel, „întrebuinţez o metaforă” nu pentru „a suplini” o „insuficienţă a expresiei”, ci pen- tru a conceptualiza un aspect inedit al experienţei Împotriva tradiţiei adânc înrădă- cinate în cercetările asupra „figurativităţii” în limbaj, întemeietorul Universităţii clujene afirmă, în aceste rânduri, tocmai funcţia cognitivă şi „nonretorică” a meta- forei În alţi termeni, funcţia metaforei din limbaj nu ar mai fi, pentru gândirea lui S Puşcariu, una „figurativă”, prin care s-ar adăuga o nuanţă „expresivă” sau „plas- tică” la dimensiunea materială a semnului, fără a admite, în acelaşi timp, şi o schimbare în conţinut, iar finalitatea acesteia nu ar fi, nicidecum, aşa cum încă se mai admite şi astăzi în anumite cercetări de specialitate , aceea de a aduce un sim- plu spor expresiv Sporul este, dimpotrivă, unul cognitiv, întrucât prin expresia me- taforică se instituie, în vorbirea obişnuită, conţinuturi cognitive noi pentru aspecte noi ale experienţei sau, în cuvintele lui Sextil Puşcariu, „pentru un anumit complex Potrivit asumării unei astfel de poziţii, o instanţă metaforică de tipul păr de aur este interpretată ca denumind „o calitate a părului pentru care folosim în mod obişnuit semnificatul blond” (Bucă– Evseev , p ) De exemplu, A Bidu-Vrănceanu şi N Forăscu ( , p ) explică faptul că folosirea, într-un exemplu selectat din basmul Greuceanu, a celui de-al doilea sens, respectiv a sensului figurat al ad- jectivului „CĂTRĂNIT” – definit în dicţionar ca „amărât, supărat, necăjit” („avea de ce să fie cătră- nită şi amărâtă: căci nu mai avea nici soţ, nici fete, nici gineri”) – aduce un spor expresiv contextului respectiv, deoarece acesta este marcat stilistic faţă de sensul propriu, „negru, de culoarea catranului” Provided by Diacronia ro for IP ( - - : : UTC) BDD-A © Editura Scriptor; Editura Argonaut Elena Faur de reprezentări” Aceste elemente noi ale percepţiei care intervin în experienţă nu mai pot fi numite prin aceeaşi „vorbă” „prin care se redă de obicei acest complex”, deoarece ea nu este suficient de „evocativă” Atunci intervine, inevitabil, metafora Este adevărat că savantul român nu indică, în mod foarte precis, atunci când fo- loseşte termenul „cuvânt”, că, prin acesta, el vizează efectiv conţinutul şi nu expre- sia simbolului Totuşi, valoarea pe care autorul o acordă, în „cuvânt”, conţinutului, în detrimentul expresiei, este scoasă în evidenţă în mod constant de Sextil Puşcariu, cu o subliniere aparte într-un studiu din (vezi Puşcariu / ), în care critică prea marea „atenţie acordată sunetului” în cercetările lingvistice, întreprinse pe baze neogramatice În acest studiu el îşi formulează poziţia proprie, potrivit că- reia „sunetele nu sunt decât exteriorizarea unui gând, care, acesta, formează partea esenţială, conţinutul cuvântului” (ibidem, p ) Mircea Borcilă ( , p ) vede în această frază expresia sintetică a „nucleului central” al concepţiei lui S Puşcariu şi o explicitează, mai departe, astfel: „«sunetele» cuprind, aici, expresia «simbolu- lui», iar «gândul» vizează, fireşte, un conţinut «cugetat» intuitiv prin care «lumea» se «reoglindeşte în limba noastră»” Mergând un pas şi mai departe, se poate acum specifica şi faptul că, fiind un conţinut „cugetat”, el este, prin natura lui, cognitiv, o formă de cunoaştere care emerge în momentul „luării de contact” cu lumea, iar lu- mea, astfel transformată, „se „reoglindeşte”, înapoi, în „limba noastră” „Resorturi- le de ordin cognitiv” pe care le presupune metafora la Sextil Puşcariu au fost men- ţionate, în treacăt, şi într-un studiu al lui I Milică ( a) Deşi recunoaşte metafo- rele ca forme ale unei cunoaşteri şi observă faptul că S Puşcariu acordă atât meta- forei, cât şi imaginii un important rol „cognitiv” (şi „explicativ”) în discursul con- ceptual, autorul se restrânge, din păcate, la sublinierea acestui rol doar pentru tipul de text ştiinţific (vezi şi Milică b) Pentru Sextil Puşcariu, elementul care declanşează întreaga dinamică metafo- rică, potrivit pasajului reprodus mai sus, este „un anumit complex de reprezentări” trezit în mintea vorbitorului de percepţia inedită asupra unui obiect sau fenomen care se prezintă la un moment dat în experienţa cuiva Să luăm exemplul concret al unei metafore din limba română, prezentat de S Puşcariu însuşi: buza unui vas sau a unei răni Topicul, tema sau, în terminologia semanticii cognitive, termenul-„ţin- tă” al acestei metafore este semnificatul vas sau rană , iar vehicolul, rema sau ter- menul-„sursă” este semnificatul buză Reluând explicaţia lui Puşcariu pentru acest caz concret, aspectul perceptual-imagistic inedit, sesizat instantaneu în contactul cuiva cu un anumit vas sau cu o anumită rană, este forma de deschizătură care le „mărgineşte de jur împrejur” Pentru că imaginea este insolită în raport cu expe- rienţa umană de până atunci cu acest tip de obiecte sau de leziuni ale corpului nostru, forma sesizată nu poate fi inclusă între „reprezentările” sau „imaginile” care se asociază sau se subordonează, de obicei, semnificatului lexical vas sau celui de Fac aici menţiunea că, din perspectiva semanticii cognitive, cei doi termeni care intră în procesul metaforic nu contează ca semnificate ale unor limbi istorice, ci sunt decelabile la un nivel conceptual al gândirii, anterior celui lingvistic Asupra acestui aspect voi reveni mai târziu Provided by Diacronia ro for IP ( - - : : UTC) BDD-A © Editura Scriptor; Editura Argonaut Sextil Puşcariu despre metafora lingvistic-conceptuală a limbii române rană De aceea, imaginea inedită nu poate fi numită direct prin „vorba” sau, cum am spune astăzi, semnificatul „prin care se redă de obicei acest complex” Atunci, „în loc de a numi” obiectul care este designat, de obicei, prin semnificatul vas sau rană, „numesc altceva”, respectiv obiectul buză, „cu care acel ceva are o notă co- mună [ ] izbitoare”, respectiv imaginea de formă de deschizătură care împrejmu- ieşte un anumit lucru Gândul original al lui Puşcariu în explicarea naturii cognitive a metaforei a fost reluat şi continuat de lingvistica integrală (Coşeriu ) În sinteză, premisele ma- jore pe care le stabileşte Eugeniu Coşeriu ( , ) în abordarea metaforei vi- zează (a) încadrarea actului metaforic, cu prioritate, în funcţia legein a limbajului, în care, prin operaţiile de „determinare reciprocă a universaliilor”, este vizată o fi- nalitate cognitiv-designativă şi b) situarea metaforei la palierul universal al vorbirii şi în actul designaţiei, în care „se stabilesc” „des relations dans ce monde et avec ce monde” (Coşeriu , p ) Sextil Puşcariu, desigur, nu făcea, explicit, în contextul citat, distincţia între cele două funcţii ale limbajului, funcţia denomina- tivă („numire”) şi cea a spunerii Chiar dacă nu dispunea de o concepţie organizată pe trei paliere distincte ale activităţii de vorbire şi nici nu urmărea, în principiu, un obiectiv atât de amplu ca acela al lingvisticii integrale coşeriene, poziţia lui Sextil Puşcariu nu este, în esenţă, foarte diferită de a lui Eugeniu Coşeriu Multe pasaje din volumul I al Limbii române dovedesc faptul că S Puşcariu avea în minte o di- ferenţă foarte clară între semnificat şi desemnare, chiar dacă nu folosea, totuşi, această distincţie terminologică Unul dintre aceste pasaje este cel referitor la actul metaforic În acest pasaj se afirmă că necesitatea metaforei apare pentru că „nu gă- sesc în limbă un cuvânt pentru un anumit complex de reprezentări” atunci când vreau să „numesc ceva” Este cert că actul vizat aici de savantul clujean este unul de orientare a unui semnificat spre o realitate a experienţei, deci este un act de de- signare Însă, deoarece această realitate se dovedeşte a fi cu totul nouă în raport cu experienţele anterioare, iar aspectul inedit ce trebuie conceptualizat („numit”) nu se lasă captat sub un anumit semnificat existent deja în limbă, actul unei designări directe nu mai este posibil Finalizarea procesului semantic are loc, astfel, abia prin „numirea” metaforică ce se va realiza odată cu împrumutul imagistic transdomenial Mai recent, dezvoltarea nucleului teoretic şi conceptual al teoriei coşeriene a metaforei a fost propusă de Mircea Borcilă ( b, a) Profesorul clujean a iniţiat, pe aceste baze şi elaborarea unui „model” al funcţionării metaforei designa- ţionale (sau al „metasemiei”, în terminologia sa), pe paliere de structurare seman- tică În cadrul teoretic al integralismului lingvistic, se poate preciza mai clar că imaginea care se asociază semnificatului apare în actul de designare, prin care semnificatul este focalizat şi îndreptat, prin determinare directă, spre un anumit obiect al experienţei În cazul metaforei însă, aspectul inedit, situat la nivelul per- O prezentare mai extinsă a modelului elaborat de M Borcilă şi a operaţiilor metasemice am întreprins în Faur a Provided by Diacronia ro for IP ( - - : : UTC) BDD-A © Editura Scriptor; Editura Argonaut Elena Faur cepţiei şi al cunoaşterii lucrurilor, se află în discontinuitate cu designatele posibile ale topicului (de exemplu, ale semnificatului lexical vas din exemplul discutat), da- torită caracterului său ireductibil la experienţele anterioare (operaţia diasemică) El nu mai poate fi numit direct prin semnificatul vas, dat fiind că, la nivel reprezen- taţional, acest semnificat prezintă „un deficit schematic-imagistic în raport cu as- pectul inedit al percepţiei” (Borcilă a) Apare, astfel, nevoia „căutării” unei de- terminări „indirecte” (operaţia endosemică), prin care aspectul insolit este pus „în perspectiva” imaginii asociate, la palierul reprezentaţional, cu vehicolul, respectiv cu semnificatul lexical buză În acest punct, S Puşcariu a observat foarte pertinent că, dintre toate imaginile „cuprinse în cuvântul buză în sens propriu – precum repre- zentarea unei mase cărnoase, a unor anumite mişcări, a culorii roşii etc –, [ ] se reţine una singură, cea de mărginire de jur împrejur a unei deschizături” Ea se activează spontan în momentul în care vorbitorul are viziunea unei realităţi surprin- zătoare apărute în orizontul fenomenal „Reprezentarea” este transferată apoi din domeniul semnificaţional al termenului buză în domeniul semnificatului vas (ope- raţia episemică) În „transgresiunea domenială” are loc, astfel, „identificarea” şi exprimarea aspectului insolit prin imaginea asociată termenului buză În lumina acestor fapte, se observă că premisa fundamentală care stă la temelia inovaţiilor propuse în metaforologie de mişcarea „cognitivistă” fusese de mult în- trezărită, de Sextil Puşcariu şi, ulterior, de Eugeniu Coşeriu Dincolo de precedenţa în ordine temporală, de o importanţă mult mai mare rămâne faptul că bazele teore- tice pe care s-a fundamentat concepţia „culturală” (cf Borcilă b) asupra meta- forei au fost mult mai solid articulate Când se referă la „serii întregi de metafore”, unde vehicolul metaforic este ter- menul „gură”, S Puşcariu pare a anticipa ceea ce mai târziu va deveni punctul arhi- medic al argumentaţiei orientării cognitiviste lakoviene privind statutul imaginii în procesul metaforic: „Gura e organul prin care i n t r o d u c e m alimentele în corp Prin asemănare, vorbim şi de gura sacului, a pivniţei, a fântânii, a prăpastiei Dar gura e şi organul prin care v ă r s ă m sau s c u i p ă m De aceea, oricine va înţelege expresii figurate ca Gurile Dunării, gura tunului, gura hornului etc Gura cu dinţii mai e şi organul cu care t ă i e m bucatele pe care vrem să le mâncăm, deci se zice şi gura coasei = tăişul ei” (Puşcariu , p ) Diferenţa de abor- dare a fenomenului rămâne însă revelatoare Cum se ştie, pentru semantica cogni- tivă schemele imagistice de care face uz gândirea metaforică umană sunt tipare universale ale experienţelor pre-verbale ale corpului în lume, iar metaforele, prin natura lor, sunt conceptuale şi pre-lingvistice Viziunea de ansamblu în care se în- cadrează studiul metaforei la S Puşcariu este radical diferită în raport cu poziţia cognitivistă Pentru savantul român, „metafora” nu poate fi studiată decât în inte- riorul unei activităţi lingvistice istoric-culturale, care se constituie în mod perma- nent în relaţie cu istoria, societatea, geografia specifică unui popor Prin urmare, ea „face parte din specificul fiecărei limbi şi reflectă, până la un oarecare grad, împre- Provided by Diacronia ro for IP ( - - : : UTC) BDD-A © Editura Scriptor; Editura Argonaut Sextil Puşcariu despre metafora lingvistic-conceptuală a limbii române jurările istorice, geografice şi sociale în care s-a dezvoltat limba respectivă” (ibi- dem, p ) Spre deosebire, deci, de semantica cognitivă care se fundamentează pe teza unei mişcări continue şi unidirecţionale de la percepţie înspre limbaj, o teză care nu mai permite, apoi, în nici un fel, accesul la o explicaţie de natură istoric- culturală, Sextil Puşcariu parcurge exact traseul invers Se porneşte, aici, de la chiar asumarea conţinutului semantic al „cuvintelor” şi de la „istoria” lor culturală ca factori determinanţi în procesul metaforic însuşi În metafore precum închega- rea unui gând, oamenii se îmbulzesc, a înţărca un copil etc , motivaţia transferului imagistic de la termenul-sursă la termenul-ţintă ar fi foarte dificil de explicat în ab- senţa recurgerii la o integrare între istoria „cuvintelor” limbii române, condiţiile geografice în care s-a dezvoltat această limbă şi „sfera de activitate a vieţii” româ- neşti, păstoritul De exemplu, în metafora închegarea unui gând, atât „căutarea” determinării „indirecte” în domeniul vieţii pastorale, cât şi găsirea ei ca imagine subordonată semnificatului închegare, pot fi explicate numai ţinând cont de toţi aceşti factori împreună: elementele privitoare la „istoria” cuvântului, precum eti- mologia sa (din lat pop in-coagulare), împreună cu elementele referitoare la viaţa pastorală a românilor care au dat sensul propriu originar al acestui cuvânt, acela de a fi folosit „despre lapte” şi în strânsă legătură cu tehnica de „a face (cu ajutorul cheagului)” ca laptele „să se strângă sau să se grămădească (la un loc), întărin- du-se” şi coagulându-se (DA II, s v ) Aspectul insolit sesizat la un moment dat cu privire la un anumit „gând”, care iniţial, era dificil de specificat prin raportare la cunoaşterea noastră anterioară a felului în care considerăm entităţile mentale – de exemplu, adânci, superficiale, sporadice etc – poate fi acum conceptualizat prin punerea în perspectiva imaginii asociate cu/în semnificatului limbii române înche- gare Nu este lipsit de însemnătate să se observe, în acest context, şi faptul că acest aspect nou ar fi poate imposibil de conceptualizat în alte limbi prin recursul la ace- eaşi imagine pregnantă a modului în care laptele se coagulează cu ajutorul chea- gului Explicaţia rămâne valabilă şi pentru celelalte metafore amintite Şi în cazul lor, alegerea vehicolelor metaforice a se îmbulzi – derivat de la bulz „masă (de ceva) de formă (aproape) sferică”, care păstrează intactă imaginea originară a for- mei unui cocoloş sau a unui bulgăre (de caş, de mămăligă etc ) – şi a înţărca – de- rivat de la ţarc, având sensul de „a separa mieii de oi într-un ţarc” , şi în strânsă le- gătură cu ocupaţia străveche a păstoritului – dovedesc adânca înrădăcinare a cu- noaşterii vorbitorului limbii române în cultura şi istoria proprie şi nu, aşa cum ne învaţă cognitivismul actual, în simpla interacţiune a corpului cu lumea Important de semnalat, mi se pare, în final, şi faptul că, într-o astfel de interpre- tare, cel care rămâne cel mai puţin afectat din punct de vedere semantic este tocmai semnificatul situat în poziţia vehicolului metaforei: transferul imaginii subordonate acestuia nici nu sărăceşte semnificatul lexical şi posibilităţile lui designative, dar nici nu îi adaugă vreun „spor” de natură „expresivă” sau „cognitivă” Topicul, în Pentru interpretarea acestui exemplu a se vedea şi Slave , p Provided by Diacronia ro for IP ( - - : : UTC) BDD-A © Editura Scriptor; Editura Argonaut Elena Faur schimb, va continua să designeze aceleaşi obiecte ale experienţei pe care le designa anterior intrării în procesul metaforic, dar, în acelaşi timp, îmbogăţit fiind cu con- ţinutul imagistic nou împrumutat, va putea fi aplicat, de acum înainte, şi unor alte realităţi, designabile tocmai prin conţinutul metaforic nou conceptualizat În perspectiva dezvoltării disciplinare actuale a lingvisticii integrale, subliniez poziţia actuală a studiilor noastre integraliste, conform căreia această „adăugare de conţinut cognitiv” se realizează printr-un „salt semantic” în raport cu semnificatele primare angajate în metaforă Prin urmare, procesul metaforic în limbaj este orien- tat înspre specificarea semantică a unor aspecte concrete ale experienţei În esenţă, această interpretare nu face altceva decât să continue şi să complinească firesc fi- lonul central al argumentaţiei lui Puşcariu, potrivit căreia „metafora este un izvor nesecat de îmbogăţire a tezaurului lexical” al unei limbi (Puşcariu , p ) ABREVIERI BIBLIOGRAFICE SIGLE Bidu-Vrănceanu–Forăscu = A Bidu-Vrănceanu, N Forăscu, Cuvinte şi sensuri, Bucureşti, Editura Ştiinţifică şi Enciclopedică, Borcilă a = M Borcilă, Sextil Puşcariu – un precursor al lingvisticii integrale, în Întâlniri între filologi români şi germani Actele colocviului de la Cluj-Napoca, – mai – Deutsches und rumänische Philologen in der Begegnung Akten des gleichnamigen Koloquiums in Cluj- Napoca, vom – Mai , Cluj-Napoca, Editura Clusium, , p – Borcilă b = M Borcilă, Lingvistica integrală şi fundamentele metaforologiei, în DR, serie nouă, VII–VIII, – , p – Borcilă a = M Borcilă, Probleme de lingvistică integrală (Prelegeri masterale), Universitatea „Babeş-Bolyai”, Cluj-Napoca, Borcilă b = M Borcilă, Sextil Puşcariu şi studiul cognitiv-cultural al limbii române Comunicare prezentată la Conferinţa Internaţională „Zilele Sextil Puşcariu” Ediţia I, Cluj-Napoca, – septembrie Borcilă = M Borcilă, Cu privire la concepţia fondatoare a lui Sextil Puşcariu, în CSP Cluj, I, p – Bucă–Evseev = M Bucă, I Evseev, Probleme de semasiologie, Timişoara, Editura Facla, Coja = I Coja, Sextil Puşcariu, în Istoria gândirii lingvistice româneşti Texte comentate, vol II, Universitatea din Bucureşti, Coşeriu = E Coşeriu, Determinación y entorno, în E Coşeriu, Teoría del lenguaje y lingüística general Cinco estudios [ ], Madrid, Editorial Gredos, , p – Coşeriu = E Coşeriu, La creación metaforica en el lenguaje, în El hombre y su lenguaje Estudios de teoría y metodología lingüística [ ], Madrid, Editorial Gredos, , p – Coşeriu = E Coşeriu, Le langage: diacriticón tes ousías Dix thèses à propos de l’essence du langage et du signifié, în D Keller, J P Durafour, J F P Bonnot, R Stock (eds ), Percevoir: Monde et langage Invariance et variabilité du sens vécu, Hayen, Mardaga, , p – CSP Cluj = Caietele Sextil Puşcariu, I Actele Conferinţei Internaţionale „Zilele Sextil Puşcariu” Ediţia I, Cluj-Napoca, – septembrie , Iaşi, Editura Universităţii „Alexandru Ioan Cuza”, ; II, Cluj-Napoca, Editura Scriptor, DA II = Academia Română, Dicţionarul limbii române Întocmit şi publicat după îndemnul şi cu cheltuiala Maiestăţii Sale Regelui Carol I Tomul II, Partea I F–I, Bucureşti, Monitorul Oficial şi Imprimeriile Statului Imprimeria Naţională, DR = „Dacoromania” Buletinul „Muzeului Limbei Române, I, – (apărut: ); II, – (apărut: ); III, – (apărut: ); IV, partea I şi partea a II-a, – (apă- Provided by Diacronia ro for IP ( - - : : UTC) BDD-A © Editura Scriptor; Editura Argonaut Sextil Puşcariu despre metafora lingvistic-conceptuală a limbii române rut: ); V, – (apărut: ); VI, – (apărut: ); VII, – (apărut: ); VIII, – (apărut: ); IX, – (apărut: ); X, partea I [şi partea a II-a] (apărut: , ); XI (apărut: ) Faur a = E Faur, Semantica cognitivă şi emergenţa studiilor elocuţionale Teză de doctorat, Universitatea Babeş-Bolyai, Cluj-Napoca, Faur b = E Faur, Integral Semantics and Conceptual Metaphor Rethinking Conceptual Metaphor within an Integral Semantics Framework, în „Journal of Cognitive Semiotics” Issue: Conceptual Metaphor Theory: Thirty Years After, V, , nr – , p – Lakoff–Johnson = G Lakoff, M Johnson, Metaphors we live by [ ], Chicago–London, The University of Chicago Press, Milică a = I Milică, Recursul la metaforă în opera ştiinţifică a lui Sextil Puşcariu, în CSP Cluj, I, p – Milică b = I Milică, Concepţia stilistică a lui Sextil Puşcariu, în CSP Cluj, II, , p – Puşcariu / = S Puşcariu, Lingvistica modernă şi evoluţia ei Lecţia de deschidere a d-lui Sextil Puşcariu la Serbările Jubiliare ale Universităţii din Cluj, octombrie Editat de Ioachim Crăciun, Cluj, Tipografia Cartea Românească, , p – Puşcariu = S Puşcariu, Limba română, I Privire generală, Bucureşti, Fundaţia pentru Literatură şi Artă „Regele Carol II”, Slave = E Slave, Metafora în limba română Comentarii şi aplicaţii, Bucureşti, Editura Ştiinţifică, SEXTIL PUŞCARIU ON THE CONCEPTUAL-LINGUISTIC METAPHOR OF ROMANIAN LANGUAGE (Abstract) The present paper aims at demonstrating that Sextil Puşcariu developed an original conception on metaphor which to a large extent and on more solid theoretical grounds anticipated „the contemporary theory” proposed by cognitive semantics in this field The analyses of the metaphorical instances extracted from S Puşcariu’s Limba română, I Privire generală ( ) prove the fact that the Romanian linguist has assumed a “cognitive” perspective on metaphor, which highly contrasts to the traditional rhetorical one His view has later found an echo in Eugeniu Coşeriu’s conception and, recently, in the development of Coserian theory of metaphor, proposed by Mircea Borcilă Unlike cognitive semantics, where the image projected from the metaphorical source to the target remains external to the semantic contents of the words, for the Romanian linguists the image is neither separated from the linguistic concepts or “ideas”, nor from the world’s vision that emerges in the historical languages Cuvinte-cheie: metaforă, imagine metaforică, metaforă conceptuală, metaforă a limbii române, semantică cognitivă, lingvistică integrală Keywords: metaphor, metaphorical image, conceptual metaphor, metaphor of Romanian language, cognitive semantics, integral linguistics Institutul de Lingvistică şi Istorie Literară „Sextil Puşcariu” Cluj-Napoca, str E Racoviţă, elena faur@inst-puscariu ro Provided by Diacronia ro for IP ( - - : : UTC) BDD-A © Editura Scriptor; Editura Argonaut Powered by TCPDF (www tcpdf org) https://neculaifantanaru com https://neculaifantanaru com/en/